作者：李坦然
词牌/韵律：风流子

paragraphs: 东君虽不语，年华事、今岁恰如期。
向寒雨望中，晓霜清处，领些春意，开两三枝。
又不是、山桃红锦烂，溪柳绿摇丝。
别是一般，孤高风韵，绛裁纤萼，冰剪芳蕤。
清香还有意，轻飘度勾引，几句新诗。
须是放怀追赏，莫恁轻离。
更嫦娥为爱，寒光满地，故移疏影，来伴南枝。
谁道寿阳妆浅，偏入时宜。